### Beslutningstema

Kommunalbestyrelsen skal tage stilling til ændringer i Forretningsorden for Kommunalbestyrelsen.

### Historik

Kommunalbestyrelsens nuværende forretningsorden er senest ændret i september 2022. Her blev fristen for at få en sag på Kommunalbestyrelsens dagsorden efter initiativretten ændret til sin nuværende formulering.

### Sagsfremstilling

Indenrigs- og Sundhedsministeriet har i juni 2023 offentliggjort en ny vejledning om normalforretningsorden for kommunalbestyrelser.

Sigtet med den nye vejledning er især at bringe normalforretningsordenens indhold i overensstemmelse med gældende regler. I den nye normalforretningsorden er der derfor taget højde for de relevante ændringer af lov om kommunernes styrelse, som er kommet til siden den seneste normalforretningsorden. Vejledningen er ikke i øvrigt udtryk for ændringer af gældende ret.

Indenrigs- og Sundhedsministeriet har opfordret til, at kommunalbestyrelserne ved given lejlighed reviderer sin forretningsorden, hvis den i dag indeholder regler, der ikke længere er udtryk for gældende ret.

På baggrund heraf er der foretaget en revidering af Forretningsorden for Kommunalbestyrelsen.

De væsentligste ændringer er foretaget i §§ 1, 3, 7, stk. 2, 11 stk. 3 og 4, 12. Ændringer i forhold til den gældende forretningsorden er markeret med rød tekst.

Herudover er der tilføjet relevante § henvisninger samt foretaget sproglige rettelser.

Ændringer i Kommunalbestyrelsens forretningsorden skal behandles på to ordinære [adresse].

Dette er 1. behandling.

### Lovgrundlag

Lov om kommunernes styrelse § 2, stk. 4.

Vejledning nr. 9461 af 7. juni 2023 om normalforretningsorden for kommunalbestyrelser.

### Kommunaldirektøren indstiller

|  |  |
| --- | --- |
| at | den reviderede forretningsorden godkendes, og |
| at | sagen sendes til 2. behandling på næste ordinære kommunalbestyrelsesmøde. |

### Beslutning

Indstillingen godkendt.